Αντώνης Ρουπακιώτης

Ο Αντώνης Ρουπακιώτης (Αθάνι Λευκάδας, 1938) είναι Έλληνας δικηγόρος και πολιτικός. Έχει διατελέσει πρόεδρος του Δικηγορικού Συλλόγου Αθηνών,  υπηρεσιακός υπουργός Εργασίας και Κοινωνικής Ασφάλισης, υπουργός Δικαιοσύνης, Διαφάνειας και Ανθρωπίνων Διακαιωμάτων και υπηρεσιακός υπουργός Εσωτερικών.

 Βιογραφικά στοιχεία 
Γεννήθηκε το 1938 στο Αθάνι Λευκάδας και είναι γιος του Ευάγγελου ΡουπακιώτηΔημοκρατική Αναγέννηση, της Λευκάδας, φύλο 14 Νοεμβρίου 1974, από το Μουσείο τύπου Πατρών. Το 1956 τελειώνοντας το γυμνάσιο μετέβη στην Αθήνα όπου σπούδασε νομικά αποφοιτώντας το 1961, έπειτα εργάστηκε ως δικηγόρος. 

Από τα φοιτητικά του χρόνια ασχολήθηκε με συλλόγους και την πολιτική μέσα από την αριστερά. Πρώτη φορά ήταν υποψήφιος βουλευτής στην εκλογική περιφέρεια Λευκάδος με την Ενωμένη Αριστερά στις εκλογές του 1974. Υπήρξε πρόεδροςΜέλη Αρχής Προστασίας Δεδομένων Προσωπικού , από την ιστοσελίδα του Δικηγορικού Συλλόγου Αθηνών του Δικηγορικού Συλλόγου Αθηνών (ΔΣΑ) για δύο θητείες καθώς και μέλος της Αρχής Προστασίας Δεδομένων Προσωπικού Χαρακτήρα. Ως πρόεδρος του ΔΣΑ είχε έρθει σε σύγκρουση με τον πρώην υπουργό Δικαιοσύνης Ευάγγελο Γιαννόπουλο λόγω της αναμόρφωσης του Δικηγορικού Κώδικα, με τον Γιαννόπουλο να του επιτίθεται με σκληρές και ανοίκιες φράσεις."Ο υπουργός Δικαιοσύνης σε νέα κατορθώματα!", Εφημερίδα Ριζοσπάστης (20 Φεβρουαρίου 1998), σελ.5.

Στις 17 Μαΐου 2012 διορίστηκε υπουργός Εργασίας και Κοινωνικής Ασφάλισης στην υπηρεσιακή κυβέρνηση Πικραμμένου. Κατά την θητεία του εξαίρεσε τους μηχανικούς, τους δικηγόρους και τους δημοσιογράφους από τον ΕΟΠΥΥ, όπου είχαν ενταχθεί με προηγούμενο νόμο, διατηρώντας τους δικούς τους ασφαλιστικούς φορείς. 

Από τις 21 Ιουνίου 2012 εώς και τις 24 Ιουνίου του 2013 ήταν υπουργός Δικαιοσύνης, Διαφάνειας και Ανθρωπίνων Δικαιωμάτων στην Κυβέρνηση Αντώνη Σαμαρά, με συνεργασία των κομμάτων ΝΔ, ΠΑΣΟΚ και ΔΗΜΑΡ. Παραιτήθηκε από τη θέση αυτή μετά την αποχώρηση της ΔΗΜΑΡ από την κυβέρνηση.

Τον Οκτώβριο του 2013 οι δηλώσεις του σχετικά με τον ρόλο "αμερικανοεβραϊκών" πιέσεων στην εξάρθρωση της Χρυσής ΑυγήςΝ. Β. Τσίτσας, "Δηλώσεις-βόμβα από Ρουπακιώτη για συλλήψεις ύστερα από διεθνείς πιέσεις,"  Εφημερίδα Εθνος (5 Οκτωβρίου 2013). προκάλεσε την αντίδραση του δημοσιογράφου Γ. Πρετεντέρη.Γιάννης Πρετεντέρης, "Φταίνε (πάλι) οι εβραίοι;", Εφημερίδα Το Βήμα (10 Οκτωβρίου 2013).

Στις 13 Ιουνίου του 2019 διορίστηκε υπηρεσιακός υπουργός Εσωτερικών στη δεύτερη κυβέρνηση του Αλέξη Τσίπρα. "Υπηρεσιακός υπουργός Εσωτερικών αναλαμβάνει ο Αντώνης Ρουπακιώτης", Εφημερίδα Η Καθημερινή (11 Ιουνίου 2019).

 Παραπομπές 

Κατηγορία:Έλληνες δικηγόροι του 20ού αιώνα
Κατηγορία:Έλληνες υπουργοί Εργασίας και Κοινωνικής Ασφάλισης
Κατηγορία:Έλληνες υπουργοί Δικαιοσύνης, Διαφάνειας και Ανθρωπίνων Δικαιωμάτων
Κατηγορία:Έλληνες υπουργοί Εσωτερικών